recursal/SuperWikiNEXT-32B huggingface dataset:
নিউজিল্যান্ডে একজন শারীরিকভাবে প্রতিবন্ধী ব্যক্তির সাথে তাঁর পরিচর্যাকারী
স্বাস্থ্যসেবার আলোচনায় **পরিচর্যাকারী** বলতে এমন একজন ব্যক্তিকে বোঝায়, যিনি সহানভূতিশীলতার সাথে এক বা একাধিক অসুস্থ ও পরনির্ভরশীল ব্যক্তির দৈনন্দিন স্বাস্থ্যের ব্যক্তিগত পরিচর্যা করেন। সাধারণত পরিচর্যাকারী অসুস্থ ব্যক্তির সামাজিক বলয়ের ভেতরের কেউ, যেমন কোনও পারিবারিক সদস্য বা বন্ধু হয়ে থাকেন, তবে কদাচিৎ পেশাদার স্বাস্থ্যখাতের ব্যক্তিরাও এই ভূমিকা পালন করতে পারেন। পরিচর্যাকারীকে তাঁর সেবার জন্য অর্থ পরিশোধ করা হতে পারে বা না-ও হতে পারে। বেশিরভাগ পরিচর্যাকারীদের কোনও বিশেষ পেশাদারী প্রশিক্ষণ নেই, তাই তাদেরকে প্রায়শই অনানুষ্ঠানিক পরিচর্যাকারী বা অনানুষ্ঠানিক সেবা প্রদানকারী হিসেবে বর্ণনা করা হয়।

পরিচর্যাকারীরা সাধারণত বৃদ্ধ বয়স, প্রতিবন্ধিতা, দীর্ঘস্থায়ী অসুস্থতা বা রোগ কিংবা মানসিক বিকারের কারণে সংশ্লিষ্ট দুর্বলতার ক্ষেত্রে একজন ব্যক্তিকে সাহায্য প্রদান করেন। তিনি সাধারণত অসুস্থ ব্যক্তির পক্ষে চিকিৎসক ও শুশ্রুষাকারীদের (নার্স) সাথে আলোচনা করেন ও তার ঔষধের ব্যবস্থাপনা করেন। অত্যন্ত দুর্বল বা শারীরিকভাবে প্রতিবন্ধী ব্যক্তিদের গোসল করতে ও পোশাক পরতে ও খুলতে সাহায্য করেন। এছাড়া অসুস্থ ব্যক্তি একা একা সম্পন্ন করতে পারেন না, এমন যেকোনও কাজ যেমন গৃহস্থালি কাজ, আহার প্রস্তুতি, ইত্যাদির দায়িত্ব নেন।

সমস্ত উন্নত দেশগুলিতে জনগণের গড় বয়স ক্রমাগত বৃদ্ধি পাচ্ছে, ফলে সেইসব সমাজে পরিচর্যাকারীদের বৃত্তিগত ও অর্থনৈতিক ভূমিকা ক্রমশ অধিকতর গুরুত্বপূর্ণ হিসেবে স্বীকৃতি পাচ্ছে। পরিচর্যাকারীদের কর্মজীবনের উন্নতির লক্ষ্যে সহায়তা প্রদানকারী অনেক সংস্থা ও সংগঠনের আবির্ভাব হয়েছে।

তথ্যসূত্র
---------

1. ↑  Miquel Porta; John M. Last, সম্পাদকগণ (২০১৮), *A Dictionary of Public Health* (2 সংস্করণ), Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Informal Caregiver Law and Legal Definition"। *US Legal*। সংগ্রহের তারিখ ২০২০-০৮-১৭।
3. ↑  An overview of methods for evaluating informal care in economic health studies, PharmacoEconomics - Italian Research Articles. January 2008.
**চান্দ্রেয়ী ঘোষ** (ইংরেজি: Chandrayee Ghosh) (কখনও বানান চন্দ্রি ঘোষ বা চন্দ্রী ঘোষ) একজন ভারতীয় অভিনেত্রী, যিনি এখন বাংলা টিভি ও চলচ্চিত্র জগতে কাজ করছেন।

কর্মজীবন
--------

ঘোষ তার চলচ্চিত্রের সূচনা করেছিলেন শেখর দাসের *মেহুলবনীর সেরেঙ্গ*, *২০০৫ সালে তিস্তা*, ২০০৬ সালে *মানুষ ভূত* ও *দোসর* এবং ২০০৭ *সালে কালের* মাধ্যমে। *২০০৮/০৯ সালে তিনি সামার* সাথে তার পরিচালনা মূলক উদ্যোগের শুরুর কথা ঘোষণা করেন। সমকামিতা নিয়ে বসবাস করা এই চলচ্চিত্রটি তার নিজের কাহিনী অবলম্বনে নির্মিত হয়েছে এবং সংগীতায়োজন করবেন অভিনেতা পরমব্রত চট্টোপাধ্যায়। তিনি বলেন, "আমি দীর্ঘদিন ধরে দিকনির্দেশে যাওয়ার নিজেকে মানসিকভাবে প্রস্তুত করেছিলাম," এবং "এই স্বাধীন প্রকল্পটি নিয়ে এগিয়ে যাওয়ার আমার এখন আত্মবিশ্বাস রয়েছে"। তিনি বেশ কয়েকটি টেলিভিশন চরিত্রে অভিনয় করেছেন, যেমন রাত ভোর বৃষ্টি , উত্তরন এবং মোহনা। এরপর তাকে তসলিমা নাসরিনের কাজের উপর ভিত্তি করে *দুঃসাহ বাস* নামে একটি মেগাসিরিয়ালে দেখা যাবে এবং তিন বোনের জীবন নিয়ে কাজ করবেন। জি বাংলায় প্রচারিত সিরিয়াল *লাবণ্যের সংসার* এর তিনি কমেডিতে সফল ভাবে অভিনয়ে কাজ করেছেন। তিনি বর্তমানে বেশ কয়েকটি সিরিয়াল নিয়ে সক্রিয় আছেন, তার মধ্যে অন্যতম হলো *বেহুলা* এর প্রধান এক হিন্দু দেবী হিসেবে মনসা, এখানে আকাশ নীল, সিঁদুরখেলা, কিরণমালা, দেবীপক্ষ এবং বধূ কোন আলো লাগল চোখে ছয়টি মুক্ত-টু-এয়ার চ্যানেল প্রচার স্টার জলসায় প্রচারিত।

উল্লেখযোগ্য কাজ
---------------

### ফিল্মস

* *চিনি* (২০২০)
* *৬১নং গড়পার লেন* - ফেব্রুয়ারি ২০১৭
* *কুহেলি* - নভেম্বর ২০১৬
* *তিয়াসা* - সেপ্টেম্বর ২০১৩
* *নেকলেস* (২০১১)
* *হাতে রইলো পিস্তল* (২০১১)
* *কালের রাখাল* (২০০৯)
* *কাল* (২০০৭)
* *দোসর* (২০০৬))
* *মানুষ ভূত* (২০০৬)
* *তিস্তা* (২০০৫)
* *মেহুলবনীর সেরেঙ্গ* (প্রথম চলচ্চিত্র) (২০০৪)

### ওয়েব সিরিজ

* মন্টু পাইলট (২০১৯) বিবিজান হিসাবে
* দময়ন্তী (২০২০) মুনিয়া রায় চরিত্রে

### টেলিভিশন

* বান্ধবী
* রাত ভোর বৃষ্টি
* বেহুলায় মনসা চরিত্রে
* বধূ কোন আলো লাগলো চোখে দেবযানী মৈত্র/দেবী চরিত্রে
* কিরণমালা রাক্ষসী রানী কটকটির চরিত্রে
* দেবীপক্ষে রাজরাজেশ্বরী দেব বর্মণ/আম্মা চরিত্রে
* সিন্ধুরখেলায় দেবী চরিত্রে
* জয় কালী কালকাত্তায়ালি এর জ্যোতিষীরাণী রাধারানী চরিত্রে
* আমি সিরাজের বেগমে ঘসেটি বেগমের চরিত্রে
* ঠাকুমার ঝুলিতে রাক্ষসী কোঙ্কনি চরিত্রে

পুরস্কার
--------

* ২০০৫: বিএফজেএ-সম্ভাবনাময় অভিনেত্রী পুরস্কার: মেহুলবনীর সেরেঙ্গ এর জন্য।

তথ্যসূত্র
---------

1. ↑  "Chandreyee's different shades -India Buzz-Entertainment-The Times of India"। indiatimes.com। ২০০৭-১১-১৮। ২০১২-১০-২২ তারিখে মূল থেকে আর্কাইভ করা। সংগ্রহের তারিখ ২০০৮-১০-২৫।
2. ↑  "69th & 70th Annual Hero Honda BFJA Awards 2007"। www.bfjaawards.com। ৮ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২০০৮-১০-২৪।

বহিঃসংযোগ
---------

* ইন্টারনেট মুভি ডেটাবেজে চান্দ্রেয়ী ঘোষ (ইংরেজি)
টিম ক্রিং
**রিচার্ড টিমোথি "টিম" ক্রিং** (জন্ম: জুলাই ৯, ১৯৫৭) মার্কিন চিত্রনাট্য রচয়িতা এবং টেলিভিশন প্রযোজক।  তিনি মোট তিনটি টেলিভিশন অনুষ্ঠান সৃষ্টি করেছেন। এগুলো হল: স্ট্রেঞ্জ ওয়ার্ল্ড, ক্রসিং জর্ডান এবং হিরোস। তিনি দক্ষিণ ক্যালিফোর্নিয়া বিশ্ববিদ্যালয়ের সিনেমাটিক আর্টস স্কুল থেকে ১৯৮৩ সালে স্নাতক সম্পন্ন করেছেন। 

নাইট রাইডার টিভি সিরিজে চিত্রনাট্য রচনার মাধ্যমে তিনি টিভি অনুষ্ঠানের সাথে যুক্ত হন। তার প্রথমদিককার কাজের মধ্যে বিশেষ উল্লেখযোগ্য হচ্ছে মিসফিট্‌স অফ সাইন্স। হিরোসের মত এতেও মানুষের অতিমানবিক ক্ষমতা অর্জন নিয়ে আলেখ্য রচিত হয়েছে। এছাড়া "টিন উল্‌ফ ঠু" তার উল্লেখযোগ্য কাজগুলো একটি যা নির্মাণ করেছেন জেফ লোয়েবের সাথে মিলে। এরা দুইজন আবার হিরোস নির্মাণের সময় একসাথে কাজ করেছেন।

তথ্যসূত্র
---------

1. ↑  "Tim Kring - Screenwriter & Television Producer,"। *futureofstorytelling.org*। ২০২২-০১-১২ তারিখে মূল থেকে আর্কাইভ করা। সংগ্রহের তারিখ ২০২২-০১-১২।
2. ↑  "Notable Alumni"। University of Southern California School of Cinematic Arts। ২০০৭-০৫-২৩ তারিখে মূল থেকে আর্কাইভ করা।

বহিঃসংযোগ
---------

* ইন্টারনেট মুভি ডেটাবেজে টিম ক্রিং (ইংরেজি)
* Tim Kring - টিভি ডট কম
* হিরোসের নির্মাতা টিম ক্রিংয়ের সাক্ষাৎকার, *দ্য টিভি অ্যাডিক্ট*, ১২ অক্টোবর, ২০০৬।
* হিরোস সম্পর্কিত প্রশ্নোত্তর  ওয়েব্যাক মেশিনে আর্কাইভকৃত ১৩ নভেম্বর ২০০৬ তারিখে, *টিভি গাইড*, ১৬ অক্টোবর, ২০০৬।
আর্লস কোর্ট এক্সিবিশন সেন্টার।**লন্ডন বইমেলা** (ইংরেজি ভাষায়: **London Book Fair**, *লন্ডন বুক ফেয়ার*) ইংল্যান্ডের লন্ডনে আয়োজিত একটি বৃহৎ গ্রন্থপ্রকাশন সংক্রান্ত বাণিজ্যমেলা। সাধারণত এই মেলা আয়োজিত হয় এপ্রিল মাসে। প্রতি অক্টোবরে আয়োজিত ফ্রাঙ্কফুর্ট পুস্তকমেলার মতো বৃহদায়তন না হলেও সাম্প্রতিক কালে লন্ডন বইমেলার গুরুত্ব ও পরিধি অনেকটাই বৃদ্ধিপ্রাপ্ত হয়েছে। বর্তমানে একশোটিরও বেশি দেশের প্রায় ২৩,০০০ প্রকাশক, গ্রন্থবিক্রেতা, লিটারারি এজেন্ট, গ্রন্থাগারিক, গণমাধ্যম ও শিল্প সরবরাহকারী এই মেলায় অংশ নেন। বই প্রকাশকরা লন্ডনে এসে তাদের প্রকাশিতব্য বইয়ের প্রচার চালান এবং অন্যান্য প্রকাশনীর থেকে বইয়ের পরিবেশনা ও অনুবাদ সত্ত্ব কেনেন।

ফ্রাঙ্কফুর্ট বইমেলার তুলনায় লন্ডন বইমেলায় জনসাধারণের ভূমিকা কমই থাকে। ২০০৬ সালের আগে এই মেলাটি আয়োজিত হত লন্ডনের অলিম্পিয়া প্রদর্শনী কেন্দ্রে। কিন্তু সেই বছর থেকে এটি লন্ডন ডকল্যাণ্ডের এক্সেল প্রদর্শনী কেন্দ্রে স্থানান্তরিত হয়। তবে মেলার দর্শকরা এই নতুন স্থানের ব্যাপারে আপত্তি জানালে ২০০৭ সালে পশ্চিম লন্ডনের আর্লস কাউন্ট প্রদর্শনী কেন্দ্রে এটি অনুষ্ঠিত হয়। ২০০৮ সালেও এইখানেই লন্ডন বইমেলা অনুষ্ঠিত হয়েছে।

বহিঃসংযোগ
---------

* লন্ডন বইমেলা প্রাতিষ্ঠানিক শো ওয়েবসাইট (রিড একজিবিশন)

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৫ এপ্রিল ২০০৬ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০০৯।
2. ↑
**লতিফ বাওয়ানী জুট মিলস লিমিটেড** বাংলাদেশের ঢাকা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।

অবস্থান
-------

বাংলাদেশের মধ্যাঞ্চলের ঢাকা বিভাগের ঢাকা জেলার ডেমরায় এই শিল্প প্রতিষ্ঠানটি অবস্থিত।

ইতিহাস
------

এই শিল্প প্রতিষ্ঠানটি ১৯৫৩ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

অবকাঠামো
--------

এই বৃহদায়তন শিল্প-কমপ্লেক্সটি ৬২.৮৩ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা
---------------------------

এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৭,০৮৯ জন কর্মী নিয়োজিত রয়েছে।

উৎপাদন ক্ষমতা
-------------

এই মিলে রয়েছে ৫০০ হেসিয়ান, ২২৫ সেকিং, ১০০ সিবিসি এবং ২০ অন্যান্য লুম এবং গড়ে এর মাসিক উৎপাদন ক্ষমতা ৪৭৫.৭৫ মেট্রিক টন হেসিয়ান, ১,২০৭.৭৫ মেট্রিক টন সেকিং, ২৩২.৭৫ মেট্রিক টন সিবিসি ও ৩৩৬ মেট্রিক টন অন্যান্য লুম।

উৎপাদিত পণ্য
------------

* কাপড়
* থলে।

বাণিজ্য
-------

১৯৮০ সালে একবার সামান্য কিছু লাভের পর সুদীর্ঘ ৩০ বছর লোকসান গুনে অবশেষে ২০১০-১১ অর্থবছরে এসে প্রতিষ্ঠানটি লাভ করেছে গড়ে ২০ কোটি ৯৭ লাখ ৯৯ হাজার টাকা। বর্তমানে এখানে উৎপাদিত পন্যের ৭০% বিদেশে রপ্তানি করে বছরে প্রায় ১২২ কোটি টাকা আয় হয় এবং অবশিষ্ট ৩০% দেশের মধ্যে বাজারজাত করা হয়।

আরও দেখুন
---------

* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

তথ্যসূত্র
---------

1. 1 2 3  "COMPANY PROFILES OF MEMBERS : Latif Bawany Jute Mills Ltd."। মেট্রোপলিটন চেম্বার অফ কমার্স অ্যান্ড ইন্ডাস্ট্রি, ঢাকা (MCCI)। ১৬ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৯।
2. ↑  "জনবল সংকটে চট্টগ্রামের ১০ রাষ্ট্রায়ত্ত পাটকল"। *দৈনিক যুগান্তর*। ৬ মার্চ ২০১৮। সংগ্রহের তারিখ ১৬ জুন ২০১৯।
3. ↑  "রাষ্ট্রায়ত্ত ২৬ পাটকল আধুনিকায়ন করবে চীন"। *দৈনিক বণিক বার্তা*। ২০ আগস্ট ২০১৪। ২০১৯-০৬-১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৯।
4. 1 2 3 4  "লতিফ বাওয়ানী জুট মিলস্ লিঃ"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১১ মার্চ ২০১৫। সংগ্রহের তারিখ ১৬ জুন ২০১৯।
5. ↑  "বাংলাদেশ পাটকল করপোরেশন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৪ ফেব্রুয়ারি ২০১৯। সংগ্রহের তারিখ ১৬ জুন ২০১৯।
6. ↑  "৩০ বছর পর লাভের মুখ দেখছে লতিফ বাওয়ানী জুট মিলস"। *দৈনিক জনকন্ঠ*। ৮ অক্টোবর ২০১১। সংগ্রহের তারিখ ১৭ জুন ২০১৯। [*স্থায়ীভাবে অকার্যকর সংযোগ*]

বহি:সংযোগ
---------

* লতিফ বাওয়ানী জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।
**টিপ্পানি** হল ঐতিহ্যবাহী লোক নৃত্যের একটি রূপ, এটি ভারতের গুজরাতের সৌরাষ্ট্রের চোরওয়াড় এবং বেরাবল অঞ্চল থেকে উদ্ভূত হয়েছিল। এটি ‘মাতলা নাচ’ বা ‘টিপ্পানি নৃত্য’ নামেও পরিচিত। এই নৃত্যরূপটি হোলি ও দিওয়ালি জাতীয় হিন্দু উৎসব বা গুজরাতি সম্প্রদায়ের বিবাহ অনুষ্ঠানের সময় অনুশীলন করা হয়। ভারতের সমসাময়িক সময়ে টিপ্পানি নৃত্যের একটি সম্মানিত অবস্থান রয়েছে। গুজরাতিরা তাদের পারিবারিক বিবাহ অনুষ্ঠানের অংশ হিসাবে এই নৃত্যটি সম্পাদন করে। এই নৃত্যরূপটি আমেরিকা যুক্তরাষ্ট্রের ভার্জিনিয়ার এশিয়ান আমেরিকান সোসাইটি দ্বারা পরিবেশিত হয়েছিল।

ব্যুৎপত্তি
----------

এই নৃত্যের জন্য প্রয়োজনীয় *টিপ্পানি* প্রায় ১৭৫ সেন্টিমিটার দীর্ঘ দুটি কাঠি দিয়ে তৈরি। বিপরীতে সারিগুলিকে আরও শক্তিশালী করার জন্য এগুলি নীচের প্রান্তে *গার্বো* নামক একটি কাঠের বা লোহার বর্গের সাথে যুক্ত। প্রাচীনকালে ঘর বা মেঝের ভিত্তিতে চাপ দিয়ে চুন প্রবেশ করাতে এটি ব্যবহৃত হত। এই নাচের সূচনা হয়েছিল কোলি সম্প্রদায়ের মহিলা শ্রমিকদের মধ্যে।  তারা পাথর ভাঙা এবং জমি সমতল করার সময় কাজের একঘেয়েমি এড়ানোর জন্য লোক সঙ্গীত গাইত। 
কাজকে আকর্ষণীয় করতে এবং তাদের ভারী কাজের বোঝা স্বচ্ছন্দ করতে তারা এই নৃত্যটি সম্পাদন করত।

নৃত্য
-----

নৃত্যটি বিশেষভাবে মহিলারাই পরিবেশন করে। লোক গানের সঙ্গে সঙ্গে মহিলাদের দুটি বিপরীতে সারি মেঝেতে *টিপ্পানি* ঠুকে নৃত্য করে।  *তুরি*  এবং  *থালি*  (কাঁসার থালা) সংগীত তৈরি করতে ব্যবহৃত হয়। জাঞ্জ, [তাল (বাদ্যযন্ত্র)|[মঞ্জিরা]], তবলা, ঢোল এবং সানাই হল সংগীতের জন্য ব্যবহৃত প্রধান বাদ্যযন্ত্র। এটি উৎসব এবং বিবাহের সময় প্রদর্শিত হয়।

একই তালে টিপ্পানি মাটিতে ঠুকে এবং গান গেয়ে নাচ শুরু হয় ধীরে লয়ে। ক্রমশ লয় দ্রুত হতে থাকে, নৃত্যশিল্পীরা পর্যায়ক্রমে টিপ্পানি দিয়ে মাটিতে আঘাত করে, এবং তারপরে নৃত্যভঙ্গিমা শুরু করে। নাচের সমাপ্তির দিকে, সমস্ত মহিলা সারিবদ্ধ হয়ে যায় এবং খুব দ্রুত সশব্দে মাটিতে আঘাত করে। নৃত্য রূপটির বিশেষ বৈশিষ্ট্য হল গতিময়তা এবং সুরের মূর্ছনায় গতিময় পদবিন্যাস ও টিপ্পানির ক্রমবর্ধমান চলন।

তথ্যসূত্র
---------

1. 1 2  "Tippani Dance - Gujarat"। সংগ্রহের তারিখ ১৪ ফেব্রুয়ারি ২০২১।
2. ↑  "Tippani Dance of Gujarat"। ৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২১।
3. 1 2  Manorma Sharma (২০০৪)। *Folk India: A Comprehensive Study of Indian Folk Music and Culture*। Sundeep Prakashan। পৃষ্ঠা 253–265। আইএসবিএন 978-81-7574-136-2।
4. 1 2  "Tippani Dance in India"। *India9*। ১ জানুয়ারি ২০১০। সংগ্রহের তারিখ ১২ জুন ২০১৬।
5. 1 2  "Tippani Folk Dance in Gujarat"। *Discovered India*। সংগ্রহের তারিখ ১২ জুন ২০১৬।
6. ↑  Harkant Shukla (১৯৬৬)। *Folk Dances of Gujarat*। Directorate of Information and Tourism। পৃষ্ঠা 17–18।
7. ↑  *Dances Of India*। Har-Anand Publications Pvt. Limited। ১ আগস্ট ২০১০। পৃষ্ঠা 52। আইএসবিএন 978-81-241-1337-0।
8. ↑  Anjali H. Desai (২০০৭)। *India Guide Gujarat*। India Guide Publications। পৃষ্ঠা 44। আইএসবিএন 978-0-9789517-0-2।
**কুতলুগ নিগার খানম** (এছাড়াও *কুতলক নিগার খানম* বানান লিখা হয়; মৃত্যু ১৫০৫) ছিলেন ফারগানা উপত্যকার শাসক দ্বিতীয় উমর শেখ মির্জার  স্ত্রী তথা প্রধান সঙ্গী। তিনি জন্মসূত্রে মুঘলিস্তানের রাজকন্যা ছিলেন এবং মুঘলিস্তানের মহান খান ইউনুস খানের কন্যা ছিলেন।

তিনি ভারতের মুঘল সাম্রাজ্যের প্রতিষ্ঠাতা সম্রাট বাবরের মাও ছিলেন।

পরিবার এবং বংশ
--------------

কুতলুগ নিগার খানুম মুঘলিস্তানের রাজকন্যা হিসাবে জন্মগ্রহণ করেছিলেন এবং তিনি ছিলেন মুঘলিস্তানের মহান খান ইউনুস খান এবং তাঁর প্রধান স্ত্রী আইসান দৌলত বেগমের দ্বিতীয় কন্যা।  তার পিতামহ ছিলেন উওয়াইস খান, মোগলস্তানের মুঘল খান এবং তার পিতার পূর্বসূরি।

কুতলুগ তার পিতার মাধ্যমে মঙ্গোল সাম্রাজ্যের প্রতিষ্ঠাতা এবং মহান খান (সম্রাট) চেঙ্গিজ খানের সরাসরি বংশধর ছিলেন। একজন খানের কন্যা হওয়ার কারণে, কুতলুগ জন্মসূত্রে "খানম "("একজন খানের কন্যা বা রাজকুমারী") উপাধি ধারণ করেছিলেন।

তার বড় বোন মিহর নিগার খানম আবু সাঈদ মির্জার বড় ছেলে সুলতান আহমেদ মির্জাকে বিয়ে করার পর থেকে কুতলুগের সব ভাইবোনই তার ফুফু হয়ে ওঠেন। তার ছোট বোন, খুব নিগার খানম, সুলতান আহমেদ মির্জার উত্তরসূরি, সুলতান মাহমুদ মির্জাকে বিয়ে করেছিলেন।

বিবাহ
-----

কুতলুগ ১৪৭৫ সালে তিমুরিদ সাম্রাজ্যের সম্রাট আবু সাঈদ মির্জার চতুর্থ পুত্র যুবরাজ উমর শেখকে বিয়ে করেন। তিনি ছিলেন তার প্রথম স্ত্রী এবং প্রধান সঙ্গী। তার মৃত্যুর আগে, তার শ্বশুর তার পুত্রদের মধ্যে তার সাম্রাজ্য ভাগ করে দিয়েছিলেন এবং উমরকে আজকের উজবেকিস্তানের ফারগানা উপত্যকা শাসন করার জন্য দেওয়া হয়েছিল। এখানে, আন্দিজানে, তিনি ১৪৮৩ সালের ১৪ ফেব্রুয়ারি উমরের বড় ছেলে শাহজাদা বাবরের জন্ম দেন।  বাবর ভারতের মুঘল সাম্রাজ্যের প্রতিষ্ঠাতা হন এবং প্রথম মুঘল সম্রাট হন।

কুতলুগ উমরের বড় মেয়ে রাজকুমারী খানজাদা বেগমের জন্ম দেন, যিনি বাবরের চেয়ে পাঁচ বছরের বড় ছিলেন এবং ১৪৭৮ সালের কোনও এক সময় জন্মগ্রহণ করেছিলেন। মোঙ্গোল রাজকুমারী হওয়ায় কুতলুগ সুশিক্ষিত ছিলেন। তার স্বামীর অকাল মৃত্যুর সাথে সাথে, যখন তার ছেলে বাবরের বয়স মাত্র দশ বছর, কুতলুগ এবং তার মা আইসান দৌলত বেগম, তাকে নিজেরাই বড় করে তুলেছিলেন। তিনি তার বেশিরভাগ গেরিলা অভিযান এবং সিংহাসনহীন সময়ে তার ছেলের সাথে ছিলেন।

মৃত্যু
------

কুতলুগ নিগার ছয় দিন ধরে জ্বরে ভুগছিলেন এবং বাবর কাবুল জয় করার পাঁচ বা ছয় মাস পর ১৫০৫ সালের জুনে মারা যান। সুতরাং, তিনি তার ছেলেকে মুঘল সম্রাট হতে দেখার জন্য বেঁচে ছিলেন না। তাকে নববর্ষের বাগানে সমাহিত করা হয়। বাবর তার আত্মীয়-স্বজন, বাগানের মালিকদের ১,০ মুদ্রাযুক্ত মিসকাল প্রদান করেন এবং তাকে সেখানেই শুইয়ে দেন।

তথ্যসূত্র
---------

1. ↑  Robinson, Annemarie Schimmel ; translated by Corinne Attwood ; edited by Burzine K. Waghmar ; with a foreword by Francis (২০০৫)। *The empire of the Great Mughals : history, art and culture* (Revised সংস্করণ)। Sang-E-Meel Pub.। পৃষ্ঠা 144। আইএসবিএন 9781861891853।
2. ↑  Lal, Ruby (২০০৫)। *Domesticity and power in the early Mughal world*। Cambridge University Press। পৃষ্ঠা 69। আইএসবিএন 9780521850223।
3. ↑  Yarshater, Ehsan; Lockhart, the late Laurence (১৯৮৩)। *The Cambridge history of Iran.* (Repr. সংস্করণ)। Cambridge University Press। পৃষ্ঠা 119। আইএসবিএন 9780521246996।
4. ↑  *The Cambridge History of India*। Cambridge University Press Archive। ১৯২২। পৃষ্ঠা 3।
5. 1 2  Beveridge, Annette Susannah (২০০৬)। *Babur Nama : Journal of Emperor Babur* (1.publ. সংস্করণ)। Penguin Books। পৃষ্ঠা 13, 25। আইএসবিএন 9780144001491।
আরও দেখুন: সরকারি বঙ্গবন্ধু কলেজ
**ফরিদগঞ্জ বঙ্গবন্ধু সরকারি কলেজ** চাঁদপুর জেলার ফরিদগঞ্জ উপজেলার ফরিদগঞ্জ শহরে অবস্থিত একটি বিদ্যানিকেতন। কলেজটির অবস্থান ফরিদগঞ্জ উপজেলার রূপসা মহাসড়কের প্রবেশ পথের ডান পাশে। কলেজটির সম্মুখভাগে মূল মহাসড়ক এবং এর পিছনে ফরিদগঞ্জ উপজেলার অন্যতম ডাকাতিয়া নদী অবস্থিত। ২০১৬ সালে কলেজটি সরকারি করণ করা হয়।

অবস্থান
-------

| নাম | ফরিদগঞ্জ বঙ্গবন্ধু সরকারি কলেজ |
| --- | --- |
| ধরন | সরকারী |
| স্হাপিত | ১৯৭০ |
| বর্তমান অধ্যক্ষ | কুন্তল কৃষ্ণ নাথ |
| অবস্থান | ফরিদগঞ্জ শহর |
| শিক্ষাঙ্গন | স্নাতক |
| অধিভুক্ত | জাতীয় বিশ্ববিদ্যালয় |
| একাডেমীক ভবন | ৪ টি |
| কোর্স | ৫ টি |

ইতিহাস
------

এই কলেজটি ১৯৭০ সালে একটি একাডেমীক ভবন ও উচ্চ মাধ্যমিক শাখা দিয়ে শুরু হয়। বিজ্ঞান, মানবিক ও ব্যবসা শাখা নিয়ে প্রতিষ্ঠানটি প্রাতিষ্ঠানিক কার্যক্রম শুরু করে। শুরুতে এর প্রাতিষ্ঠানিক নাম ছিল ফরিদগঞ্জ কলেজ। পরে আওয়ামী লীগ সরকারের নেতৃস্থানীয় নেতারা এর নামকরণ করেন, ফরিদগঞ্জ বঙ্গবন্ধু কলেজ। ১৯৯০ সালে কলেজটিতে স্নাতক (পাস কোর্স) খোলা হয় এবং এর স্নাতক কার্যক্রম জাতীয় বিশ্ববিদ্যালয়ের অধীনস্থ হয়ে পড়ে। বর্তমানে এর ৪ টি একাডেমিক ভবন, ৫ টি স্নাতক কোর্স চালু আছে। কোর্স গুলো হল "বি,এস,সি" "বি,কম" "বি,বি,এস" "বি,এস,এস" ও "বি,এ। ফরিদগঞ্জ উপজেলার সবচাইতে পুরান এবং স্বনামধন্য কলেজ। কলেজটি সরকারি করণ করার পর এর নাম হয়, ফরিদগঞ্জ বঙ্গবন্ধু সরকারি কলেজ।

তথ্যসূত্র
---------

1. ↑
2. ↑  প্রথম আলো
**খেয়াং** বাংলাদেশের চট্টগ্রাম পার্বত্য অঞ্চলে বসবাসকারী একটি সম্প্রদায়। বাংলাদেশের অতিক্ষুদ্রতম আদিবাসী গোষ্ঠির অন্যতম এই খেয়াংদের জনসংখ্যা ২,৩৪৫ জন (১৯৯১ সালের আদমশুমারি অনুযায়ী)। তারা রাঙামাটি পার্বত্য জেলার কাপ্তাই ও চন্দ্রঘোনার কাছাকাছি কিছু গ্রামে বসবাস করে। [কিছু খেয়াং বান্দরবান জেলায়ও বসবাস করে। এছাড়াও কিছু খেয়াং চট্টগ্রাম জেলার চন্দনাইশ থানার অন্তর্গত ধোপাছড়ি নামক গ্রামে ২০-২৫ পরিবারের মত বাস করে। বর্তমানে তিন হাজারের বেশি জনসংখ্যা বাংলাদেশী খেয়াং-দের। বৌদ্ধ ধর্মাবলম্বীরা খেয়াং আর খ্রিষ্টান ধর্মাবলম্বীরা খিয়াং বলে পরিচিত। উভয়েই হিয়োও নামে পরিচয় দেয় নিজেদের মধ্যে।

ইতিহাস
------

খেয়াং ইতিহাস বা ঘটনাপঞ্জি অনুসারে জানা যায়, যখন তাদের রাজ্য বার্মায় (বর্তমান মায়ানমারে) বার্মিজ দ্বারা তাড়িত হয়েছেন, তখন তারা রাজাসহ চট্টগ্রাম পার্বত্য অঞ্চলে প্রবেশ করে। কিন্তু পরে রাজা পুনরায় বার্মায় ফেরার সিদ্ধান্ত নিয়েছেন। কিন্তু তার ছোট রাণী গর্ভবতী হওয়ার কারণে তাকে সঙ্গ দিতে পারেননি। রাণী কিছু অনুসারি ও আত্মীয়স্বজন সহ পার্বত্য চট্টগ্রাম থেকে গেলেন। বর্তমান খেয়াং এ-রাণীরই প্রজন্ম ও অনুসারি নিয়ে গড়ে ওঠা জনসম্প্রদায়। খেয়াং জনগোষ্ঠী বৌদ্ধ ধর্মাবলম্বীর। তাদের কেউ-কেউ ব্রিটিশ আমলে খ্রিস্টধর্ম গ্রহণ করে।

তথ্যসূত্র
---------

{{সূত্র তালিকা

| * দে
* স
 বাংলাদেশের জাতিগোষ্ঠী |
| --- |
| ইন্দো-আর্য | 
* উর্দুভাষী
* কেওট
* কোঁচ
* বড়ুয়া
* বোনাজ
* বাঙালি
	+ ঢাকাইয়া
	+ সিলেটি
* আটকে পড়া পাকিস্তানি/বিহারি
* বিষ্ণুপ্রিয়া মণিপুরী
* বীন
* নেপালি
* পোলিয়া
* রাজবংশী
* Ranjoarh
* রোহিঙ্গা

 |  |
| অস্ট্রো-এশিয় | 
* Aowe
* Kharia
* খাসিয়া
* কৈবর্ত
* জয়ন্তিয়া
* বাউড়ি
* ভূমিজ
* মুন্ডা
* Mahle
* সাঁওতাল

 |
| দ্রাবিড় | 
* বীন
* ওরাওঁ
* মাল্টো
* মুশাহার
* পাহাড়িয়া
	+ মাল পাহাড়িয়া
	+ Sauria Paharia

 |
| তিব্বতি-বর্মণ | 
* খুমি
* খিয়াং
* গারো
* চক
* চাকমা
* জো
	+ বম
	+ চিন
		- মুরং
	+ কুকি
		- Halam
	+ পাংখো
		- Hrangkhol
	+ মিজো
* ডালু
* তঞ্চঙ্গ্যা
* ত্রিপুরা
* মারমা
* মণিপুরী
	+ পাঙ্গাল
* হাজং
* রাখাইন
* Laleng

 |
| অন্যান্য | 
* আর্মেনীয়
* চীনা
* ভারতীয়
* জুম্ম

 |

1. ↑  Saradindu Shekhar Chakma. *Ethnic Cleansing in Chittagong Hill Tracts*. p. 39.
খান্ডোবা তার দুই প্রধান স্ত্রীর সাথে: মহলসা এবং বানাই
**বানাই** ( মারাঠি: बाणाई *Bāṇāi*, কখনও কখনও বানাই), যা **বানু** (বাণু, बानू) এবং বানু- **বাই** (বাণু-বাই, बानू-बाई) নামেও পরিচিত, হলেন একজন হিন্দু দেবী এবং খান্ডোবার দ্বিতীয় স্ত্রী, যিনি দাক্ষিণাত্যে পূজিত দেবতা শিবের একটি রূপ। – প্রধানত ভারতের মহারাষ্ট্র এবং কর্ণাটক রাজ্যে। খান্ডোবাকে জেজুরির রাজা হিসেবে চিত্রিত করা হয়েছে, যেখানে তার প্রধান মন্দিরটি দাঁড়িয়ে আছে। কিছু ঐতিহ্য তাকে বৈধ স্ত্রীর মর্যাদা দেয় না এবং তাকে খান্ডোবার উপপত্নী হিসাবে বিবেচনা করে।

যদিও খন্ডোবা সম্পর্কিত ধর্মগ্রন্থগুলিতে বানাইয়ের উল্লেখ নেই, তিনি লোকগানের একটি কেন্দ্রীয় বিষয়।বানাইকে একটি ধনগর, একটি ভেড়া পালনকারী জাতি হিসাবে বিবেচনা করা হয় এবং কখনও কখনও স্বর্গীয় উত্স হিসাবে বিবেচিত হয়।মৌখিক ঐতিহ্যগুলি প্রধানত খন্ডোবার সাথে তার বিবাহের কাহিনী এবং তার প্রথম স্ত্রী মহলসার সাথে তার বিরোধ নিয়ে আলোচনা করে।বানাই হল মহলসার বিরোধী; একসাথে তারা দেবতাকে সম্পূর্ণ করে।বানাইকে সাধারণত খান্ডোবার সাথে চিত্রিত করা হয় এবং প্রায়শই মহলসাও থাকে।

বানাই স্বাধীন উপাসনা উপভোগ করেন না, তবে তার বেশিরভাগ মন্দিরে খান্ডোবার সহধর্মিণী হিসাবে পূজা করা হয়।তিনি ধনগর সম্প্রদায়ের পৃষ্ঠপোষক দেবী এবং তাদের পশুপালের রক্ষাকর্তা হিসাবে পূজা করা হয়।
**বানোস দে আগুয়া সান্তা** (স্পেনীয় উচ্চারণ: [ˈbaɲoz ðe ˈaɣwa ˈsanta]) মধ্য ইকুয়েডরের পূর্বাংশে অবস্থিত টাঙ্গুরাহুয়া প্রদেশের একটি শহর। রাজধানী আমাবাতো শহরের পর বানোস টাঙ্গুরাহুয়ার দ্বিতীয় বৃহত্তম জনবহুল শহরের মর্যাদা লাভ করছে ও প্রধান পর্যটন কেন্দ্র হিসেবে পরিচিত। আমাজনের প্রবেশদ্বার হিসেবেও এর সম্যক পরিচিতি রয়েছে। আমাজন নদী উপকূলভূমিতে অবস্থিত জঙ্গল ও অন্যান্য শহরে প্রবেশের পূর্বে সর্বশেষ বড় শহররূপে অদ্যাবধি টিকে রয়েছে তার স্ব-মহিমায়।

টাঙ্গুরাহুয়া আগ্নেয়গিরির উত্তরাংশে বানোসের অবস্থান। সক্রিয় এ আগ্নেয়গিরিটি ১৮২০ মিটর উঁচুতে অবস্থিত। বানোস থেকে এর শক্তিশালী ছাঁই অবলোকন করা যায়। ইপিএনে অবস্থিত ভূপদার্থবিজ্ঞান প্রতিষ্ঠান থেকে এ আগ্নেয়গিরিকে নিয়মিতভাবে পর্যবেক্ষণ করে থাকে। শহরের চতুর্দিকে ছড়িয়ে-ছিটিয়ে থাকা উষ্ণপ্রস্রবণগুলো বানোস দে আগুয়া সান্তা নামে পরিচিত। এগুলোয় বিভিন্ন খনিজ উপাদানে ভরপুর।

ইতিহাস
------

শহরটি রোমান ক্যাথলিকদের পবিত্র তীর্থভূমিরূপে পরিচিত। কিছু ক্যাথলিক ধর্মাবলম্বী বিশ্বাস করেন যে, কুমারীমাতা মেরি জলপ্রপাতের কাছাকাছি এলাকায় দৃশ্যমান হয়েছিলেন। তাই, ক্যাথেড্রালে কুমারীমাতার একটি ভাস্কর্য তৈরি করা হয়েছে যা 'ভার্জেন দে আগুয়া সান্তা' নামে পরিচিত। শহরের ইতিহাসের সাথে তাঙ্গুরাহুয়া আগ্নেয়গিরির নিবিড় সম্পর্ক রয়েছে।

অক্টোবর, ১৯৯৯ সালে শহরের ১৭,০০০+ অধিবাসীর সবাইকে জোরপূর্বক কয়েক সপ্তাহের জন্য বাইরে অবস্থান করতে হয়েছিল।

ভৌগোলিক অবস্থান
---------------

পিলারোর ন্যায় বানোস থেকেও দূরবর্তী লাঙ্গানাতেস জাতীয় উদ্যান ও সিরো হারমোজোতে যাবার সূত্রপাত ঘটানো যায়। ক্যাথেড্রাল থেকে প্রধান উদ্যানে যাবার রাস্তাটির সৌন্দর্য্য বর্ধনের কারণে শহরটি নিজেই সৌন্দর্য্যমণ্ডিত হয়েছে। কাছাকাছি থাকা জলপ্রপাতগুলোর মধ্যে ভার্জেন দে আগুয়া সান্তা, আইনেস মারিয়া, আগুয়েয়ান, এল মান্তো দে লা নোভিয়া, পাইলোন দেল ডায়াবলো ও মাঞ্চি অন্যতম।

অর্থনীতি
--------

বানোস তার বিষ্ময়কর প্রাকৃতিক সৌন্দর্য্যের কারণে ইকুয়েডরের জনপ্রিয় পর্যটন আকর্ষণ কেন্দ্রের অন্যতম হিসেবে বিবেচিত হয়ে আসছে। এছাড়াও কেবলমাত্র এখানেই ৬০-এরও অধিক জলপ্রপাত রয়েছে। দুঃসাহসিক ক্রীড়াও এখানে সহজলভ্য। স্থানীয় অধিবাসীসহ পর্যটকেরা নৌকাচালনা, ঘোড়দৌড়ে অংশ নিয়ে থাকেন। উৎপাদিত কাণ্ডজাত চিনি দিয়ে টাফি (স্পেনীয়: melcocha; [melˈkotʃa]) প্রস্তুতেও বানোসের সবিশেষ পরিচিতি ঘটেছে।

তথ্যসূত্র
---------

1. ↑  Ecuadorian National Institute of Statistics and Census
2. ↑  Tungurahua on volcanodiscovery.com
3. ↑  (স্পেনীয়) Article on hoy.com.ec  ওয়েব্যাক মেশিনে আর্কাইভকৃত ৯ এপ্রিল ২০০৯ তারিখে
4. ↑  "Viva Travel Guides"। ২৬ মে ২০১৫ তারিখে মূল থেকে আর্কাইভ করা। সংগ্রহের তারিখ ১৫ মে ২০১৬।
5. 1 2  www.banios.com

বহিঃসংযোগ
---------


উইকিমিডিয়া কমন্সে **বানোস দে আগুয়া সান্তা** সংক্রান্ত মিডিয়া রয়েছে।

Guia de Banos Ecuador

Blah Blah Eco Aventura Travel Agency[*স্থায়ীভাবে অকার্যকর সংযোগ*]

Ruta del Spondylus

Turisteando Ecuador Informacion Turistica

* উইকিভ্রমণ থেকে **Baños** ভ্রমণ নির্দেশিকা পড়ুন।
* Official Baños Tourism Website

চিত্রমালা
---------

* বানোসের উষ্ণপ্রস্রবণবানোসের উষ্ণপ্রস্রবণ
* বানোসের জলপ্রপাতবানোসের জলপ্রপাত
* লা ইগলেসিয়া দে লা ভার্জেন দে অগাস্টা সান্তা কোর্টলা ইগলেসিয়া দে লা ভার্জেন দে অগাস্টা সান্তা কোর্ট

টেমপ্লেট:Canton seats in Tungurahua
***প্রথমে মাতৃভাষা, পরভাষা পরে*** ২০০৪ সালে সাবেক প্রধান বিচারপতি মুহাম্মদ হাবিবুর রহমান কর্তৃক রচিত একটি প্রবন্ধসংকলন। গ্রন্থটি একুশটি প্রবন্ধের সংকলন। উল্লেখযোগ্য প্রবন্ধগুলোর মধ্যে রয়েছে "আমরা কি যাব না তাদের কাছে যারা শুধু বাংলায় কথা বলে", "বাংলায় সংবিধান", "বাংলা ভাষার সংগ্রাম এখনো অসমাপ্ত", "রাষ্ট্রের ভাষা-পরিকল্পনা", "মাতৃভাষার সপক্ষে", "প্রথমে মাতৃভাষা, পরভাষা পরে" ইত্যাদি।

সারসংক্ষেপ
----------

উচ্চ আদালতে বাংলার ব্যবহার নিয়ে হাবিবুর রহমানের বক্তব্য:

মুহাম্মদ হাবিবুর রহমান লিখেছেন, 'আইনের ক্ষেত্রে রাষ্ট্রভাষা বাংলা প্রচলনের জন্য যথাযথ আইন প্রণয়ন কেন সরকারি উদ্যোগে করা হয়নি আমি বুঝতে পারি না।' তিনি আরো লিখেছেন 'যদি ন্যায়বিচার সদগুণ হয় এবং জনগণের কল্যাণের জন্যই যদি এর কাজ হয় তবে তা জনগণের ভাষাতেই হওয়া উচিত।' তবে "আমি খোলাখুলি করে বলি 'দেশের জনগণ যদি চান তাঁদের দেশের সর্বোচ্চ আদালতের সব কাজ তাঁদের ভাষায় হবে, তাঁদের প্রতিনিধিরা সংসদের যতদিন না আইন পাস করছেন ততদিন বিচারকবৃন্দ স্বেচ্ছায় বাংলায় হাতেখড়ি দিতে চাইবেন না।"

তথ্যসূত্র
---------

1. ↑  "লাখো প্রাণের ঢলে একুশময় মেলা"। *jugantor.com*। ২০১৯-০৪-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৭।
2. ↑  "ভাষার যতো বই"। *banglanews24.com*। সংগ্রহের তারিখ ২০১৯-০৪-২৭।
3. ↑  আনিসুজ্জামান (২০১৪-০৩-২৪)। "মুহাম্মদ হাবিবুর রহমান"। *কালি ও কলম*। সংগ্রহের তারিখ ২০১৯-০৪-২৭।
4. ↑  রহমান, মুহাম্মদ হাবিবুর (২০১৪)। *প্রথমে মাতৃভাষা পরভাষা পরে* (২য় সংস্করণ)। ঢাকা: ইউনিভার্সিটি প্রেস লিমিটেড। পৃষ্ঠা ১৪৭। আইএসবিএন 978 984 506 181 0।
5. 1 2  রহমান, মুহাম্মদ হাবিবুর (২০১৪)। *প্রথমে মাতৃভাষা পরভাষা পরে* (২য় সংস্করণ)। ঢাকা: ইউনিভার্সিটি প্রেস লিমিটেড। পৃষ্ঠা ৫১–৫২। আইএসবিএন 978 984 506 181 0।
**বানীন্দর কাউর লুম্বা** একজন ভারতীয় রাজনীতিবিদ যিনি শিরোমণি আকালি দলের নারী শাখা স্ত্রী শিরোমণি আকালি দলের রাজনীতির সাথে যুক্ত। ২০১২ সাল থেকে ২০১৭ সাল পর্যন্ত তিনি পাঞ্জাব বিধানসভার শুত্রানা আসনের এমএলএ হিসেবে দায়িত্ব পালন করেছেন।

জন্ম
----

বানীন্দর কাউর লুম্বা ১৯৬৮ সালের সেপ্টেম্বর মাসের ১৯ তারিখে জন্মগ্রহণ করেন। তার পিতার নাম বালাদেব সিং লুম্বা এবং তার মাতার নাম বালাদেব কাউর।

শিক্ষাজীবন
----------

বানীন্দর কাউর লুম্বা ভারতের পাঞ্জাব প্রদেশের চন্ডিগড়ের পাঞ্জাব বিশ্ববিদ্যালয়ের আওতাভুক্ত লুধিয়ানা সরকারি কলেজ থেকে অর্থনীতিতে স্নাতকোত্তর ডিগ্রি লাভ করেছেন।

রাজনৈতিক জীবন
-------------

তিনি সে সব ভারতীয় মহিলা রাজনীতিবিদদের মাঝে অন্যতম, যাঁরা রাজনীতিতে আসার পূর্বে গৃহিণী ছিলেন। ২০১২ সালে পাঞ্জাব বিধানসভা নির্বাচনে শুত্রানা আসনে শিরোমণি আকালি দলের পক্ষ থেকে এমএলএ পদে দাঁড়ান তিনি। নির্বাচনে তার সাথে প্রাক্তন এমএলএ ভারতীয় জাতীয় কংগ্রেসের রাজনীতিবিদ নির্মল সিং এর হাড্ডাহাড্ডি লড়াই হয়। মাত্র ৭৭২ ভোটের ব্যবধানে তিনি নির্মল সিংকে পরাজিত করেন। বানীন্দর কাউর লুম্বা পেয়েছিলেন ৪৭,৭৬৪ ভোট, যা প্রদত্ত ভোটের ৩৯.৮৮%। অপরদিকে তার নিকটতম প্রতিদ্বন্দ্বী ভারতীয় জাতীয় কংগ্রেসের রাজনীতিবিদ নির্মল সিং পেয়েছিলেন ৪৬,৯৯২ ভোট, যা প্রদত্ত ভোটের ৩৯.২৪%। ২০১২ সালের পাঞ্জাব বিধানসভা নির্বাচনে নির্বাচিত ১৪ জন নারীর মধ্যে তিনি ছিলেন অন্যতম।

তিনি পাঞ্জাব বিধানসভায় বিভিন্ন কমিটির সদস্য হিসেবে দায়িত্ব পালন করেছেন। তিনি কমিটি অন প্রিভিলেজেসে, কমিটি অন সাবঅর্ডিনেট লেজিস্লেশন, কমিটি অন গভর্নমেন্ট অ্যাসিওরেন্স, কমিটি অন পাবলিক একাউন্টস এবং কমিটি অন সোশ্যাল ওয়েলফেয়ার অব শিডিউলড কাস্ট অ্যান্ড ব্যাকওয়ার্ড কাস্টের সদস্য ছিলেন।

২০১৭ সালে পাঞ্জাব বিধানসভা নির্বাচনে তিনি পুনরায় শুত্রানা আসনে শিরোমণি আকালি দলের হয়ে প্রতিদ্বন্দ্বিতা করেন। এবার তিনি কংগ্রেস নেতা নির্মল সিং এর কাছে পরাজিত হন। নির্মল সিং ৫৮,০০৮ ভোট পেয়ে নির্বাচিত হন, যা প্রদত্ত ভোটের ৪২.১১%। অপরদিকে বানীন্দর কাউর লুম্বা পেয়েছিলেন ৩৯,৪৮৮ ভোট, যা প্রদত্ত ভোটের ২৮.৬৬%।

রাজনীতির পাশাপাশি সমাজসেবার সাথে যুক্ত আছেন বানীন্দর কাউর লুম্বা। সমাজ পিছিয়ে পড়া মানুষদের উন্নতির জন্য তিনি অক্লান্ত পরিশ্রম করে যাচ্ছেন। তিনি যুক্তরাষ্ট্র, যুক্তরাজ্য, ফ্রান্স, ইতালি, জার্মানি, নেদারল্যান্ড ভ্রমণ করেছেন।

ব্যক্তিগত জীবন
--------------

বানীন্দর কাউর লুম্বা, করণ সিং এর সাথে বিবাহবন্ধনে আবদ্ধ হয়েছেন। তার স্বামী একজন ডিস্ট্রিক্ট ট্রান্সপোর্ট অফিসার। করণ সিং, শিরোমণি আকালি দলের রাজনীতিবিদ বিক্রান্ত মাঝিথিয়ার ঘনিষ্ঠ। তাদের দুইটি সন্তান আছে, একটি ছেলে ও একটি মেয়ে।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
**রেবেকা মারি** (ইংরেজি: Rebecca Murray; জন্ম: ১৫ মার্চ ১৯৯০) একজন মার্কিন হুইলচেয়ার বাস্কেটবল খেলোয়াড়।

প্রাথমিক জীবন
-------------

রেবেকা জন্মগ্রহণ করেন মিলওয়াকি, মার্কিন যুক্তরাষ্ট্রের উইসকনসিন অঙ্গরাজ্যের বৃহত্তম শহর। তিনি উইসকনসিনের জার্মানটাউনের জার্মানটাউন উচ্চ বিদ্যালয়ে পড়াশোনা করেছিলেন।

খেলোয়াড় জীবন
--------------

২০০৭ সালের প্যারাপান আমেরিকান গেমস, ২০১১ সা্লের প্যারাপান আমেরিকান গেমস, ২০১২ গ্রীষ্মকালীন প্যারালিম্পিক, ২০১২ প্যারাপান আমেরিকান গেমস, ২০১৪ উইমেন ওয়ার্ল্ড হুইলচেয়ার বাস্কেটবল চ্যাম্পিয়নশিপ, ২০১৫ প্যারাপান আমেরিকান গেমস এবং ২০১৯ প্যারাপান আমেরিকান গেমসে, রেবেকা মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করেছিলেন।  

২০০৮ গ্রীষ্মের প্যারালিম্পিক এবং ২০১২ গ্রীষ্মের প্যারালিম্পিক তিনি মার্কিন যুক্তরাষ্ট্রের হুইলচেয়ার বাস্কেটবল দলের প্রতিনিধিত্ব করে একট করে স্বর্ণপদক জয় করেছিলেন।

তথ্যসূত্র
---------

1. 1 2  "BECCA MURRAY WHEELCHAIR BASKETBALL"। *teamusa.org*।
2. ↑  "Rebecca Murray returns to wheelchair basketball"। *International Paralympic Committee* (ইংরেজি ভাষায়)। সংগ্রহের তারিখ ২০২০-০৭-১৭।
3. ↑  "Wheelchair Basketball United States of America"। *www.paralympic.org*। সংগ্রহের তারিখ ২০২০-০৭-১৭।
প্রদাহের পাঁচটি অতিপরিচিত ও প্রধান লক্ষণ হল( তাপ, ব্যথা, লালভাব, ফুলে ওঠা ও কার্যক্ষমতা লোপ)। চিত্রে একটি অতিপ্রতিক্রিয়ার (অ্যালার্জির) কারণে সৃষ্ট প্রদাহে এই লক্ষণগুলির কয়েকটিকে দেখা যাচ্ছে।
আঘাতের প্রত্যুত্তরে মানুষ/প্রাণীদেহের টিস্যুর স্বতঃস্ফুর্ত প্রতিক্রিয়ার নাম **প্রদাহ**। পুড়লে, কাটলে, ছড়লে, থ্যাতলালে প্রদাহ যেমন হতে পারে, তেমনি অত্যধিক শীত, গরম ও বিকিরণের ফলেও হতে পারে। বিভিন্ন ধরনের রাসায়নিক পদার্থও কোষকলাকে আহত করতে পারে, যেমন ক্ষার, অম্ল, ফেনল মারকিউরিক ক্লোরাইড। প্রদাহ হতে পারে জীবাণু ভাইরাস প্রটোজয়া দ্বারা সংক্রমণের ফলে, কৃমি অধ্যুষণের ফলে, অ্যালার্জির ফলে এবং কয়েক ধরনের স্ব-অনাক্রম্য রোগে। কোষকলা মরে গেলেও প্রদাহ হয় চারপাশে।

প্রদাহের পাঁচটি অতিপরিচিত লক্ষণ হল তাপ, ব্যথা, লালভাব, ফুলে ওঠা ও কার্যক্ষমতা লোপ। প্রদাহকে সহজাত অনাক্রম্য তন্ত্রের একটি প্রতিক্রিয়া হিসেবে গণ্য করা হয়। এর বিপরীতে অভিযোজনশীল অনাক্রম্য তন্ত্র নির্দিষ্ট জীবাণুর বিরুদ্ধে নির্দিষ্ট প্রতিক্রিয়া প্রদান করে থাকে।

তথ্যসূত্র
---------

1. ↑  Abbas A.B.; Lichtman A.H. (২০০৯)। "Ch.2 Innate Immunity"। Saunders (Elsevier)। *Basic Immunology. Functions and disorders of the immune system* (3rd সংস্করণ)। আইএসবিএন 978-1-4160-4688-2।
টেমপ্লেট:Infobox performing art

**পালা** ওড়িশার একটি সাংস্কৃতিক লোকগীতি রূপ, সংস্কৃত এবং ওড়িয়া সাহিত্য থেকে উদ্ভূত।  এটি পাঁচ বা ছয় জনের একটি দল দ্বারা পরিবেশিত হয়, যার মধ্যে একজন 'গায়ক' (প্রধান গায়ক), একজন 'বায়ক' (বাদক) এবং একটি 'পালিয়া' (সমবেত শিল্পী) থাকে। গায়কের বাম হাতে একটি 'চামারা' (ফ্লাই-হুইস্ক) থাকে, যা তিনি উন্নত করতে থাকেন এবং ডান হাতে এক জোড়া জাম্বল রয়েছে। তিনি পৌরাণিক গ্রন্থগুলি থেকে পর্বগুলি বর্ণনা করেছেন, ব্যাখ্যাসহ বিক্ষিপ্ত। গায়কের পাশাপাশি ছোট ছোট ছন্দময় পদক্ষেপে সমবেত শিল্পীরা নাচে।

উৎপত্তি
-------

সরলা দাসের মহাভারতে পালার সন্ধান পাওয়া যায়। ১৫১০ খ্রিস্টাব্দে চৈতন্যের ওড়িশা সফরের সময় ওড়িয়া ও বাঙালি সংস্কৃতি একত্রিত হলে এটি সম্ভবত প্রকাশ পেয়েছিল।

পরিবেশন
-------

পালা সাধারণত একউসিয়া (সন্তানের জন্মের ২১ তম দিন, যখন নামকরণ অনুষ্ঠান পালন করা হয়) বা 'সত্যনারায়ণ পূজা' উপলক্ষে সঞ্চালিত হয়।  পালার দুটি রূপ রয়েছে, উভয়ই ভগবান সত্যনারায়ণের উপাসনার সাথে যুক্ত। এগুলি হল 'বৈঠকী' (বসে থাকা) এবং 'থিয়া' (দাঁড়ানো)। 
কখনও কখনও, বিশেষত ধর্মীয় উৎসব উপলক্ষে, দুই বা ততোধিক গোষ্ঠীর প্রতিযোগিতার ও আয়োজন করা হয় যেখানে সমস্ত দল তাদের মুহূর্তগুলি প্রমাণ করার জন্য যথাসাধ্য চেষ্টা করে। সুতরাং, গানটি বেশ কয়েক রাত ধরে প্রসারিত হয়। ওড়িশার পাল যেহেতু প্রাচীন সাহিত্যের উপর আলোকপাত করেন, তাই একজন পাল গায়ককে সংস্কৃত এবং ওড়িয়া সাহিত্যে সুদক্ষ ব্যক্তি হতে হবে। পাল গায়করা তীক্ষ্ণ এবং স্পষ্ট কণ্ঠে সংস্কৃত ভাষার নিয়ন্ত্রণ করেন।

তথ্যসূত্র
---------

1. ↑  James R. Brandon; Martin Banham (২৮ জানুয়ারি ১৯৯৭)। *The Cambridge Guide to Asian Theatre*। Cambridge University Press। পৃষ্ঠা 101–। আইএসবিএন 978-0-521-58822-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Orissa General Knowledge*। Bright Publications। পৃষ্ঠা 73–। আইএসবিএন 978-81-7199-574-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  *Orissa Society of Americas 36th Annual Convention Souvenir*। Odisha Society of the Americas। পৃষ্ঠা 66–। GGKEY:TPPXKELDXJJ। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  *Orissa Society of Americas 28th Annual Convention Souvenir: For Annual Convention Held in 1997 at Houston, Texas*। Odisha Society of the Americas। পৃষ্ঠা 18–। GGKEY:FR1SCBR0P8B। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Mohammed Yamin। *Impact of Islam on Orissan Culture*। Readworthy। পৃষ্ঠা 73–। আইএসবিএন 978-93-5018-102-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সীতা দেবী** (ইংরেজি:  Sita Debi ) ( ১০ এপ্রিল, ১৮৯৫ - ২০ ডিসেম্বর , ১৯৭৪) ছিলেন ঊনবিংশ শতকের প্রথমার্ধের বাঙালি সুলেখিকা। তার ও তার জ্যেষ্ঠা ভগিনী শান্তা দেবীর রচনা সেসময় বাংলায় যথেষ্ট আলোড়ন সৃষ্টি করেছিল।

জন্ম ও প্রারম্ভিক জীবন
----------------------

সীতা দেবীর জন্ম ১৮৯৫ খ্রিস্টাব্দের ১০ ই এপ্রিল বৃটিশ ভারতের কলকাতায়। পিতা প্রখ্যাত সাংবাদিক ও শিক্ষাবিদ রামানন্দ চট্টোপাধ্যায় এবং মাতা মনোরমা দেবী। এঁদের আদি নিবাস ছিল বাঁকুড়ার পাঠকপাড়ায়। সীতার প্রথম তেরো বৎসর কাটে এলাহাবাদে। সেসময় সেখানে মেয়েদের ভালো স্কুল না থাকায় তার ও তার জ্যেষ্ঠা ভগিনীর লেখাপড়া শুরু হয় গৃহশিক্ষক পিতৃবন্ধু নেপালচন্দ্র ও ইন্দুভূষণ রায়ের কাছে। সাংবাদিক পিতাকে ঘিরে যে সাহিত্যিক ও সাংস্কৃতিক পরিমণ্ডল সৃষ্টি হয় তার মধ্যে তারা বড় হন। ১৯০৮ খ্রিস্টাব্দে পিতা কলকাতায় ফিরলে তিনি কলকাতার বেথুন স্কুলে ভর্তি হন। ১৯১২ খ্রিস্টাব্দে ম্যাট্রিক ও ১৯১৬ খ্রিস্টাব্দে ইংরাজীতে অনার্স সহ বি.এ পাশ করেন।

সাহিত্যকর্ম
-----------

ছাত্রাবস্থাতেই তার সাহিত্য জীবনের সূত্রপাত। 'প্রবাসী' পত্রিকায় গল্প লিখতেন।
কলেজে পড়ার সময়ই দুই বোন মিলে  শ্রীশচন্দ্র বসুর Folk Tales of Hindustan গ্রন্থটি "হিন্দুস্থানী উপকথা" নামে অনুবাদ করে খ্যাতি অর্জন করেন। ১৯১৭ খ্রিস্টাব্দ থেকে প্রায় দুই বছর পিতার সঙ্গে শান্তিনিকেতনে থাকার সুবাদে রবীন্দ্রনাথের ও ঠাকুর পরিবারের সান্নিধ্যে আসেন। দুই বোন মিলে সংযুক্তা দেবী নামে প্রথম উপন্যাস "উদ্যানলতা" রচনা করেন ১৯১৮ খ্রিস্টাব্দে। উপন্যাসটি বাংলায় নারীজাগরণের ইতিহাসে স্থান করে নেয়। তিনি উপন্যাস ছাড়াও শিশুপাঠ্য গল্প ও অনুবাদ করেছেন। উল্লেখযোগ্য গ্রন্থগুলি হল -

* **শিশুপাঠ্য** -
	+ *সাত রাজার ধন* (শান্তা দেবীর সাথে)
	+ *আজব দেশ* (১৯১৯)
	+ *হুক্কা হুয়া*
	+ *নিরেট গুরুর কাহিনী*
	+ *কথাসপ্তক*
* **উপন্যাস** -
	+ *সোনার খাঁচা* (১৯১৯)
	+ *পথিকবন্ধু* (১৯২০)
	+ *রজনীগন্ধা* (১৯২১)
	+ *পরভৃতিকা*
	+ *মহামায়া*
	+ *ক্ষণিকের অতিথি*
	+ *বন্যা*
	+ *জন্মস্বত্ব*
	+ *মাতৃঋণ*
* **গল্প ও অন্যান্য রচনা**-
	+ *মাটির বাসা* (১৯৪৫)
	+ *ঘূর্ণির মাঝখানে* (১৯৪৮)
	+ *নানা রঙের দিনগুলি*
	+ *সেকালের কথা*

রবীন্দ্রনাথকে কেন্দ্র করে তার স্মৃতিচারণা গ্রন্থ **পুণ্যস্মৃতি** ১৯৪২ খ্রিস্টাব্দে প্রকাশিত হয়। তিনি নিজের ও শান্তা দেবীর অনেক গল্প ইংরাজীতেও অনুবাদ করেছেন। সেই গল্পগুলি *টেলস অব বেঙ্গল*  নামে অক্সফোর্ড ইউনিভার্সিটি প্রেস থেকে গ্রন্থাকারে প্রকাশিত হয়।
১৯৬০ খ্রিস্টাব্দে কলকাতায় অনুষ্ঠিত আন্তর্জাতিক মহিলা দিবসের সুবর্ণ জয়ন্তী উৎসবে তিনি সভানেত্রী ছিলেন।

পারিবারিক জীবন
--------------

১৯২৪ খ্রিস্টাব্দের ২৮ শে সেপ্টেম্বর কল্লোল ও প্রবাসী যুগের লব্ধপ্রতিষ্ঠ সাহিত্যিক সুধীরকুমার চৌধুরীর সঙ্গে তার বিবাহ হয়। বিবাহের পর স্বামীর সাথে প্রায় ছয় বৎসর রেঙ্গুনে থাকেন।

জীবনাবসান
---------

সুলেখিকা সীতা দেবী ১৯৭৪ খ্রিস্টাব্দের ২০ শে ডিসেম্বর ৭৯ বৎসর বয়সে পরলোক গমন করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৭৮১,৭৮২ আইএসবিএন ৯৭৮-৮১-৭৯৫৫-১৩৫-৬
2. ↑  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ২২৭। আইএসবিএন 978-81-7955-007-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
**শাহ নওয়াজ খান** (জানুয়ারি ১৯১৪ - ৯ ডিসেম্বর ১৯৮৩) ছিলেন একজন ভারতীয় রাজনীতিবিদ যিনি দ্বিতীয় বিশ্বযুদ্ধের সময় ভারতীয় ন্যাশনাল আর্মি (আইএনএ) এর একজন অফিসার হিসাবে দায়িত্ব পালন করেছিলেন। সুভাষ চন্দ্র বসুর ভাষণে তিনি গভীরভাবে প্রভাবিত হয়েছিলেন , যেখানে তিনি যুদ্ধবন্দীদের ভারতীয় জাতীয় সেনাবাহিনীতে যোগ দিতে এবং স্বাধীন ভারতের জন্য লড়াই করতে বলেছিলেন । খান সেনাবাহিনীকে উত্তর - পূর্ব ভারতে নিয়ে যান এবং কোহিমা ও ইম্ফল দখল করেন , যা জাপানিদের কর্তৃত্বের অধীনে আইএনএ দ্বারা সংক্ষিপ্তভাবে অনুষ্ঠিত হয়েছিল । ১৯৪৪ সালের ডিসেম্বরে শাহ নওয়াজ খান মান্দালয়ে ১ম বিভাগের কমান্ডার নিযুক্ত হন । যুদ্ধের পর তিনি রাষ্ট্রদ্রোহের দায়ে দোষী সাব্যস্ত হন এবং ব্রিটিশ ভারতীয় সেনাবাহিনী কর্তৃক পরিচালিত একটি পাবলিক কোর্ট - মার্শালে মৃত্যুদণ্ডের আদেশ পান । তখন ভারতে অস্থিরতা ও বিক্ষোভের পর ভারতীয় সেনাবাহিনীর প্রধান সেনাপতি তাঁর সাজা কমিয়ে দেন । জেল থেকে মুক্তি পাওয়ার পর খান ঘোষণা করেন যে তিনি এখন থেকে মহাত্মা গান্ধীর অহিংসার পথ অনুসরণ করবেন এবং তিনি কংগ্রেস দলে যোগ দেন । ১৯৫২ সালে মীরাট থেকে প্রথম লোকসভায় সফলভাবে প্রতিদ্বন্দ্বিতা করে খান তাঁর সংসদীয় কর্মজীবন শুরু করেছিলেন । তিনি ১৯৫১,১৯৫৭,১৯৬২ এবং 1971 সালে মীরাট নির্বাচনী এলাকা থেকে চারবার লোকসভায় নির্বাচিত হয়েছিলেন । ১৯৬৭ এবং ১৯৭৭ সালের লোকসভা নির্বাচনে তিনি মীরাট থেকে হেরে যান ।

প্রাথমিক জীবন.
--------------

তিনি তাঁর আত্মজীবনীতে উল্লেখ করেছেন , খান ১৯১৪ সালের ২৪শে জানুয়ারি পাকিস্তানের রাওয়ালপিন্ডি জেলার মাতোরে গ্রামে এক পাঞ্জাবি জাঞ্জুয়া রাজপুত পরিবারে জন্মগ্রহণ করেন ।

তিনি বলিউড অভিনেতা শাহরুখ খানের বাবা মীর তাজ মোহাম্মদ খানের চাচাত ভাই ছিলেন ।

তার অন্যান্য আত্মীয়রা পাকিস্তান সেনাবাহিনীতে দায়িত্ব পালন করেছিলেন , যার মধ্যে তাঁর ভাগ্নে লেফটেন্যান্ট - জেনারেল (র. জাহির - উল - ইসলাম) ছিলেন , যিনি ২০১২ থেকে ২০১৪ সালের মধ্যে আইএসআই - এর মহাপরিচালক ছিলেন ।

তিনি প্রিন্স অফ ওয়েলস রয়্যাল ইন্ডিয়ান মিলিটারি কলেজে সামরিক শিক্ষা লাভ করেন । তিনি ১৪তম পাঞ্জাব রেজিমেন্টে কমিশন লাভ করেন ।

তথ্যসূত্র
---------





1. ↑  "How SRK's Pathan father fell in love with his South Indian mother - Times of India"। *The Times of India*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Army denies new ISI chief related to Shah Rukh Khan"। ১১ মার্চ ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Bose, Sugata (২০০৯-০৬-৩০)। *A Hundred Horizons: The Indian Ocean in the Age of Global Empire* (ইংরেজি ভাষায়)। Harvard University Press। পৃষ্ঠা 136। আইএসবিএন 978-0-674-02857-9।
4. ↑  Shah Nawaz Khan, *The I. N. A. Heroes: Autobiographies of Maj.*
5. ↑  *Indian Annual Register*, July–December 1945, vol. 2, p. 200
6. ↑  "General (retd) Zaheerul Islam: The shadow warrior"। *Dawn News*। ৬ অক্টোবর ২০১৫।
7. ↑  *Who's who*, Issue 5,
**কুণাল কাপুর** (জন্ম ২৬ জুন ১৯৫৯), একজন ভারতীয় চলচ্চিত্র অভিনেতা। তিনি প্রয়াত অভিনেতা শশী কাপুর এবং জেনিফার কেন্দ্রের ছেলে, যিনি ১৯৭২ সালের ইংরেজি ভাষার চলচ্চিত্র *সিদ্ধার্থ* দিয়ে আত্মপ্রকাশ করেছিলেন, পরে শ্যাম বেনেগালের *জুনুনে* এবং পদ্মিনী *কোলহপুরের* বিপরীতে তাঁর প্রথম মূলধারার বলিউড ছবি, *অহিস্তায়* অভিনয় করেছিলেন। *বিজিতা* হিসাবে। এছাড়াও তিনি *উৎসব* (১৯৮৪) এবং *ত্রিকাল* (১৯৮৫) আর্ট ফিল্মে অভিনয় করেছিলেন। 

১৯৮৭ সালে তিনি তার নিজের কোম্পানী, অ্যাডফিল্ম ভালাস সেট আপ কনের এবং সরাসরি টেলিভিশন বিজ্ঞাপন থেকে তৈরির পর অভিনয় বন্ধ করে দেন। অ্যাডফিল্ম ভালাস ভারতে শুটিং করা বহু আন্তর্জাতিক বৈশিষ্ট্য চলচ্চিত্র এবং বিজ্ঞাপন চলচ্চিত্রের জন্যও লাইন-প্রযোজনা করেছেন। উল্লেখযোগ্যভাবে, *সিটি অফ জয়* চলচ্চিত্রের ক্রেডিট সিকোয়েন্স এবং ফ্রেঞ্চ চলচ্চিত্রগুলি *ল ক্যাকটাস* (2২০০৫) এবং *ফায়ার ইন প্যারাডাইজ* ।

ব্যক্তিগত জীবন
--------------

কুনাল কাপুর জন্মগ্রহণ করেছিলেন বলিউডের বিখ্যাত , কাপুর পরিবারে, তিনি শশী কাপুরের বড় সন্তান এবং তাঁর ব্রিটিশ থিয়েটার-অভিনেত্রী স্ত্রী জেনিফার কাপুর। তাঁর পিতামহ পৃথ্বীরাজ কাপুর ছিলেন থিয়েটারের একজন দীন, ভারতীয় চলচ্চিত্র জগতের প্রবর্তক এবং বিখ্যাত কাপুর পরিবারের পূর্বসূর। তাঁর মাতামহ জেফ্রি কেন্ডাল ছিলেন একজন ব্রিটিশ থিয়েটার ব্যক্তিত্ব। কাপুরের মা জেনিফার ১৯৮৪ সালে ক্যান্সারে আক্রান্ত হয়ে মারা গিয়েছিলেন, তার বাবা শশী কাপুর ২০১৭ সালের ডিসেম্বর মাসে মারা গিয়েছিলেন। []
[  ]
কাপুরের ভাইবোন হলেন করণ কাপুর (খ। ১৮ জানুয়ারি ১৯৬২) এবং সঞ্জনা কাপুর (খ। ২৭নভেম্বর ১৯৬৭)। এক জনপ্রিয় মডেল করণ, যিনি ১৯৮০ এর দশকে কয়েকটি ছবিতেও কাজ করেছিলেন, তিনি এখন যুক্তরাজ্যে ফটোগ্রাফির ব্যবসা চালাচ্ছেন। সঞ্জনা কাপুর পৈতৃক পৃথ্বী থিয়েটার পরিচালনা করেন এবং নামী সংরক্ষণবাদী ভাল্মিক থাপারের সাথে তাঁর বিয়ে হয়েছিল।

কুণাল চলচ্চিত্র নির্মাতা রমেশ সিপ্পির মেয়ে শীনার সাথে বিবাহ বন্ধনে আবদ্ধ ছিলেন, তিনি একজন বিখ্যাত ফটোগ্রাফার। তাদের একসাথে দুটি সন্তান ছিল, জাহান পৃথ্বীরাজ কাপুর নামে এক পুত্র এবং শায়রা কাপুর নামে একটি কন্যা। কুনাল ও শীনা এখন তালাকপ্রাপ্ত।

চলচ্চিত্রের তালিকা
------------------

### অভিনেতা

| বছর | চলচ্চিত্র | ভূমিকা | মন্তব্য |
| --- | --- | --- | --- |
| 1972 | *সিদ্ধার্থ* | সিদ্ধার্থের ছেলে | ইংরেজি ফিল্ম |
| 1978 | *জুনুন* |  |  |
| 1981 | *আহিস্তা আহিস্তা* | কুনাল |  |
| 1982 | *Vijeta* | Angad |  |
| 1984 | *উৎসব* | Aryak |  |
| 1985 | *Trikal* | কাপিতান রিবেইরো / গভর্নর |  |
| 2015 | *সিং ব্লিং* | অ্যামি জ্যাকসনের বাবা |  |
| 2019 | *পানিপত* | সুজা-উদ-দৌলা |  |

তথ্যসূত্র
---------

1. ↑  "Kunal Kapoor returns to acting"। The Indian Express। ২৬ জুন ২০১৫। সংগ্রহের তারিখ ৪ জুলাই ২০১৫।
2. ↑  Meet the Shashi Kapoor no one knew, Rediff
3. ↑  "Kunal Kapoor returns to acting"। The Indian Express। ২৬ জুন ২০১৫। সংগ্রহের তারিখ ৪ জুলাই ২০১৫।
4. ↑  Meet the Kapoors, Network 18.

বহিঃসংযোগ
---------

* ইন্টারনেট মুভি ডেটাবেজে কুণাল কাপুর (ইংরেজি)
{\displaystyle f(x)\rightarrow L}যেভাবে {\displaystyle x\rightarrow c} সীমার লেখচিত্র
*এটি গণিতে ব্যবহৃত সীমার আংশিক ধারণা মাত্র। সীমার আরও কিছু ব্যবহার দেখতে, দেখুন ধারাবাহিক সীমা এবং ফাংশনের সীমা।*

গণিতে, একটি ফাংশন ইনপুট নিয়ে তার এক বা একাধিক মান প্রদর্শন করলে সেই মানগুলোই তার **"সীমা"**।  ক্যালকুলাসে সীমা এর গুরুত্ব অপরিহার্য যা ধারাবাহিকতা, ডেরিভেটিভস, ইন্টেগ্রাল সংজ্ঞায়িত করতেও ব্যবহার করা হয় ।

ধারাবাহিক সীমার ধারণাটি টোপোলজিক্যাল নেট সীমার সাধারণ ধারণা এবং ক্যাটাগরি থিওরির সীমা এবং সরাসরি সীমার সাথে সম্পর্কিত ।

ফাংশনের সীমার সুত্রঃ

{\displaystyle \lim \_{x\to \ c}f(x)=L,}

এবং পড়া হয় "x এর ফাংশন {\displaystyle f} এর সীমা যেখানে x , {\displaystyle c} এর নিকটবর্তী যা  {\displaystyle L} এর সমান"। অর্থাৎ একটি ফাংশন {\displaystyle f}, {\displaystyle L} এর সীমায় পৌছায় যেভাবে x, {\displaystyle c} তে পৌছায় যা (→) চিহ্নের সাহায্যে প্রকাশ করা হয়, উধাহরন

{\displaystyle f(x)\rightarrow L}যেভাবে {\displaystyle x\rightarrow c}।

তথ্যসূত্র
---------

1. ↑  Stewart, James (২০০৮)। *Calculus: Early Transcendentals*বিনামূল্যে নিবন্ধন প্রয়োজন (6th সংস্করণ)। Brooks/Cole। আইএসবিএন 978-0-495-01166-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গনিয়ারি (বৈজ্ঞানিক নাম: **Premna serratifolia**) *Lamiaceae* পরিবারের **Premna** গণের ভেষজ বৃক্ষ।এই উদ্ভিদের ফল, মূল ও মূলের ছাল ভারতীয় অয়ুর্বেদে ঔষুধ হিসাবে ব্যবহার করা হয়েছে।

বিবরণ
-----

এই গাছ ৭ মিটার পর্যন্ত হয়। এর পাতা সহজ, বিপরীত প্রান্তিক; পেঁচালো ৪-১৪ মিমি ও সরু। এদের ফুল উভয় লিঙ্গ হয়। ফুলের রং সবুজাভ সাদা বর্ণের। এর ফলে একটি আঁটিযুক্ত থাকে ও রসালো এবং শাঁসালো হয়। বৃতি উপবিষ্ট, গোলাকৃতি, ও বেগুনি; বীজ আয়তাকার আকৃতির।

বিস্তৃতি
--------

অস্ট্রেলিয়া, আফ্রিকা, এশিয়া জুড়ে এই গাছের বিস্তৃতি।

ঔষধি ব্যবহার
------------

কিডনির সমস্যা, ঋতুদোষে, আঘাতজনিত ফোলায় ইত্যাদি রোগে ব্যবহার করা হয় এর মূল, ছাল পাতা।এই উদ্ভিদ ব্যাপকভাবে ভারতীয় ঐতিহ্যগত ঔষধ ব্যবহার করা হয়। জৈবিক ক্রিয়াকলাপ দেখানো হয়েছে যে এই উদ্ভিদের মূলের ছালে একটি শক্তিশালী সাইটোটক্সিক এবং অ্যান্টিঅক্সিডেন্ট ডাইয়ারপেন আছে।

তথ্যসূত্র
---------

1. ↑  Described by Dr. N Sasidharan (Dr. B P Pal Fellow), Kerala Forest Research Institute, Peechi in Indiabiodiversity portal
2. ↑  Bose LV, Varghese GK, Habtemariam S. 2013. Identification of acteoside as the active antioxidant principle of *Premna serratifolia* root wood tissues. *Phytopharmacology* **4**: 228–236
3. ↑  Habtemariam, S. Varghese, G.K. (2015). A Novel Diterpene Skeleton: Identification of a highly aromatic, cytotoxic and antioxidant 5-methyl-10-demethyl-abietane-typediterpene from *Premna serratifolia* *Phytotherapy Research* **29(1)***,* 80-85.
**শেখ গরীব খাঁন নিস্থানি আফগানী** (আরবি: شيخ غريب افغاني‎‎), ছিলেন সিলেট অঞ্চলের চতুর্দশ শতাব্দীর মুসলিম সুফি। সিলেটের ওসমানী নগরে ইসলাম প্রচার এর সাথে শাহ গাবরু বিশেষ ভাবে জড়িত। ১৩০৩ সালে তিনি শাহ জালালের সাথে সিলেটের বিজয়ে যোগ দেন।

জীবন
----

শাহ গাবরুর জন্ম হয়েছিল ১৩ শতকে আফগানিস্তানে। শাহ গাবরু নিজামউদ্দিন আউলিয়াদের সাথে সাক্ষাতকালে শাহ জালালের সাথে দেখা করেছিলেন এবং ভারতীয় উপমহাদেশের অভিযানে তাঁর সাথে ভারতে আসেন। ১৩০৩ সালে তিনি রাজা গৌর গোবিন্দের বিরুদ্ধে শাহ জালালের নেতৃত্বে সিলেটের বিজয়ের চূড়ান্ত লড়াইয়ে অংশ নিয়েছিলেন। বিজয়ের পরে শাহ জালাল তার অল্প সংখ্যক সঙ্গীকে ওসমানী নগরে হিজরত করার আদেশ দেন। গাবরু পঞ্চ পীর নামে পরিচিত লাভ করেছিলেন। তিনি বানাইয়া হাওরের দক্ষিণে একটি হিন্দু গ্রামে একটি হুজরাখানা স্থাপন করেছিলেন। তার প্রচেষ্টার কারণে অনেক হিন্দু পরিবার ইসলাম ধর্ম গ্রহণ করে এবং শেষ পর্যন্ত গাবরু একটি পরিবারে বিয়ে করে। পরিবারের প্রবীণরা তাকে বিবাহের পরে ভালবাসার সাথে "গাবরু" (অর্থ জনপ্রিয় ব্যক্তি বা জামাই) বলে ডাকে যার ফলে তিনি শাহ গাবরু নামে আরও বেশি পরিচিতি লাভ করেছিলেন। তাঁর নামানুসারে এই গ্রামটির নামকরণ করা হয়েছিল গাবুর্তেকি।

মৃত্যু
------

তিনি কীভাবে এবং কোন বছরে মারা গেছেন তা স্পষ্ট নয়, তবে তাকে অন্য চার পীরের পাশে গাবুর্তেকির মাজারে সমাহিত করা হয়েছে। এটি এখন পঞ্চ পীরের মাকাম নামে পরিচিত

তথ্যসূত্র
---------

1. ↑  Syed Murtaza Ali (১৯৭১)। *Saints of East Pakistan*। Oxford University Press, Pakistan Branch। পৃষ্ঠা 27।
2. ↑  Rashid, Ahmad (১৯৭৬)। *Tazkeratul Aoliya*। Shireen Publications। পৃষ্ঠা 132–133।
3. ↑  Ismail, Muhammad (১৯৮৯)। "Sufi Saints of Bengal of un-known dates"। *Development of Sufism in Bengal* (পিডিএফ) (গবেষণাপত্র)। Aligarh Muslim University। পৃষ্ঠা 303। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Saqlayen, Golam (১৯৬২)। *Purbo Pakistaner Sufi Sadhok*। Bangla Academy। পৃষ্ঠা 22–23।
5. ↑  also known as Gabhurtiki, Gaburtiki, Gaburteki, Gavurteki, Gavurtiki, Gavurtaki, Gavur Teki, Gavur Tiki, Gabur Teki and Gaburtaki
6. ↑  Syed Murtaza Ali (১৯৬৫)। *Hazrat Shah Jalal O Sileter Itihas*। Bangla Academy।
**গদলিয়**, **গেদালিয়া**, **গেদাললাহ** অথবা **গেদালেয়া(হ)** (/ɡɛdəˈlaɪ.ə/ or /ɡɪˈdɑːliə/; হিব্রু ভাষায়: גְּדַלְיָּה‎ *Gəḏalyyā* or גְּדַלְיָהוּ‬ *Gəḏalyyāhū*, অর্থ "ইয়াহ হচ্ছেন মহান") ছিলেন হিব্রু বাইবেলের যিরমিয়ের পুস্তক ও রাজাবলি ২ এর বর্ণনানুযায়ী একজন ব্যক্তি ও বাইবেলে উল্লেখিত ব্যক্তিত্ব যাকে যিহূদা রাজ্য আক্রমণের পর নব্য-ব্যাবিলনীয় সাম্রাজ্যের নবগঠিত ইয়েহুদ প্রদেশের প্রদেশপতি হিসেবে দ্বিতীয় নেবুচাদনেজার তাকে নিয়োগ করেন, যা যিহূদা রাজ্যের পরাজয় ও জেরুসালেমের পতনের পর গঠিত হয়েছিলো। তাকে মিসপায় কলদীয় প্রহরী পাহারা দিতো। প্রদেশপতি নিয়োগের খবর শোনার পর দেশ থেকে পার্শ্ববর্তী অঞ্চলে পালিয়ে যাওয়া ইহুদিরা আবার যিহূদায় ফিরে আসে।

গদলিয় ছিলো আহিকামের পুত্র (যে নবী যিরমিয়ের জীবন বাঁচিয়েছিলো) এবং শাফানের নাতি (যার নাম একটি পাণ্ডুলিপিতে পাওয়া গেছে যা গবেষকেরা দ্বিতীয় বিবরণ পুস্তক হিসেবে চিহ্নিত করেন)।

ঈর্ষণীয়ভাবে গদলিয় মাঠ ও দ্রাক্ষাক্ষেত্রে চাষ করতে উৎসাহ দিতে শুরু করে, এবং নিরাপত্তা ব্যবস্থা জোরদার করে। যুদ্ধে ধ্বংসযজ্ঞের পর যারা পার্শ্ববর্তী অঞ্চলগুলোতে পালিয়ে গিয়েছিলো তারা খবর পেয়ে আকৃষ্ট হয়। তারা মিসপায় গদলিয়ের কাছে আছে এবং তাদেরকে উষ্ণ অভিবাদন জানানো হয়।

ইশ্মায়েল বেন নথনিয় ও তার সাথে থাকা দশ জন ব্যক্তি মিলে গদলিয়, তার সাথে যোগ দেওয়া অধিকাংশ ইহুদি এবং নেবুচাদনেজারের রেখে আসা ব্যাবিলনীয়দের হত্যা করে (Jeremiah)। অবশিষ্ট যিহূদীরা নেবুচাদনেজারের জিঘাংসার ভয়ে মিশরে পালিয়ে যায়। ঘটনার তারিখ বাইবেল থেকে স্পষ্ট না হলেও সম্ভবত এই ঘটনাটি ৫৮৬ খ্রিস্টপূর্বে প্রথম মন্দির ধ্বংসের চার বা পাঁচ বছর তিন মাস পরে তথা ৫৮২-৫৮১ খ্রিস্টপূর্বাব্দের দিকে ঘটেছিলো (Jeremiah,)।

গদলিয়ের উপবাস
--------------

মূল নিবন্ধ: গদলিয়ের উপবাস
গদলিয় হত্যাকান্ডের বিলাপ প্রকাশ করতে, যা যিহূদাকে ইহুদি ও ইহুদি শাসন থেকে বঞ্চিত রাখা এবং প্রথম মন্দিরের ধ্বংস সম্পন্ন করেছিল, ইহুদি সাধুগুরুগণ তিশ্রেই মাসের তিন তারিখে গদলিয়ের উপবাস দিবস প্রতিষ্ঠা ও পালন করতে শুরু করে। যদিও গদলিয় হত্যা সম্ভবত ঘটেছিলো ১লা তিশ্রেই তারিখে, উপবাসের তারিখ দুই দিন পেছানো হয়েছিলো যাতে তা রোস হাসানাহ দিবসে না পড়ে।

তথ্যসূত্র
---------

1. 1 2 3  Hirsch, E. G. and Greenstone, J. H. (1906), Gedallah, Jewish Encyclopedia
2. ↑  "Strong's Hebrew: 1436. גְּדַלְיָה (Gdalyah) -- Gedaliah"। *strongsnumbers.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  2 Kings; Jeremiah; Jeremiah
4. ↑  2 Kings, Jeremiah
5. ↑  Jeremiah
6. ↑  2 Kings
7. ↑  Jeremiah
8. ↑  2 Kings
9. ↑  From David to Gedaliah: The Book of Kings as Story and History, Bob Becking, Fribourg, Switzerland : Academic Press Fribourg ; Göttingen : Vandenhoeck & Ruprecht, 2007, pg 173
10. ↑  Josephus ,
11. ↑  See Jeremiah